34.		Žaloba na určenie neplatnosti nesúhlasu
			na výkon inej zárobkovej činnosti (§ 83 ZP, § 23 CSP)
Okresný súd
Ružomberok
Žalobca:	Ján Hladký, Stodolova ul. č. 2, 010 01 Žilina, 
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpená Ing. Vladimírom Milučkým, konateľom
Vec:	Žaloba o určenie neplatnosti nesúhlasu na výkon inej zárobkovej činnosti
I.
Žalobca je v žalovanej organizácii v pracovnom pomere od 1. 4. 2022 a pracuje ako operátor výpočtového strediska. 
Dôkaz – Pracovná zmluva zo dňa 1. 4. 2022
II.
Žalobca požiadal žalovaného dňa 8. 6. 2022 o súhlas na výkon činnosti operátora výpočtového strediska v SLOVSTAV, a. s., Martinská ul. č. 20, Žilina, ktorú na základe dohody o pracovnej činnosti vykonáva od 1. 7. 2022. Žalovaná strana do 15 dní od doručenia žiadosti žalobcu sa k nej písomne nevyjadrila. Neurobila tak ani neskôr. 
Dôkaz – Odpis žiadosti zo dňa 8. 6. 2022; Výsluch zástupcu zamestnávateľa
III.
Dňa 17. 7. 2022 obdržal žalobca od zamestnávateľa list zo dňa 15. 7. 2022 s oznámením, že nesúhlasí s ďalšou zárobkovou činnosťou žalobcu v organizácii SLOVSTAV, a. s., Martinská ul. č. 20, Žilina so žiadosťou, aby žalobca túto činnosť okamžite ukončil. 
Dôkaz – List žalovanej strany zo dňa 15. 7. 202
IV.
Vzhľadom na to, že žalovaná strana neoznámila žalobcovi nesúhlas s jeho činnosťou, ktorá je zhodná s predmetom činnosti žalovanej strany do 15 dní od doručenia žiadosti, mal žalobca za to, že súhlas bol udelený. 
Žalovaná strana s tým však nesúhlasí a trvá na skončení činnosti žalobcu v organizácii SLOVSTAV, a. s., Martinská ul. č. 20, Žilina, čím by žalobca bol finančne poškodený, čo vyvoláva jeho naliehavý právny záujem na určení neplatnosti nesúhlasu žalovanej organizácie. 
Dôkaz – Výsluch účastníkov
V.
Preto navrhujem, aby po vykonanom dokazovaní Okresný súd v Ružomberku vydal nasledujúci
rozsudok
Okresný súd v Ružomberku rozhodol, že oznámenie žalovaného zamestnávateľa o nesúhlas so zárobkovou činnosťou žalobcu v organizácii SLOVSTAV, a. s., Martinská ul. č. 20, Žilina, vykonané listom zo dňa 15. 7. 2022, je neplatné. Žalovaná strana je povinná zaplatiť žalobcovi trovy konania do 3 dní od právoplatnosti rozsudku. 
Žilina 20. 7. 2022	podpis žalobcu
Poznámka
Ak má ďalšia zárobková činnosť konkurenčný charakter s predmetom činnosti zamestnávateľa, vyžaduje sa jeho predchádzajúci písomný súhlas. Spor môže vzniknúť aj z odvolania súhlasu, ak nie je odôvodnený alebo ak zamestnanec s uvedeným dôvodom odvolania nesúhlasí.